Hugo Laurenz August Hofmann von Hofmannsthal (Duitse fonetiese uitspraak:ˈhuːɡo fɔn ˈhoːfmanstaːl; 1 Februarie 1874 – 15 Julie 1929) was 'n Oostenrykse romansier, librettis, digter, dramaturg, en essayis. Hofmannsthal is gebore in Landstraße, Wene as die seun van 'n Oostenrykse moeder uit die hoër klasse genaamd Anna Maria Josefa Fohleutner (1852–1904) en 'n Oostenryks-Italiaanse bankbestuurder genaamd Hugo August Peter Hofmann, "Edler von Hofmannsthal" (1841-1915). Beide sy ouers was Christene. Sy oupagrootjie, Isaak Löw Hofmann, Edler von Hofmannsthal, van wie sy gesin die edele titel "Edler von Hofmannsthal" geërf het, was 'n Joodse tabakboer wat deur die Oostenrykse keiser tot adelikke verhef is. Hy het in Wene aan die Akademisches Gymnasium skoolgegaan waar hy in aanraking gekom het met die werke van Ovidius, wat later 'n groot invloed op sy werk uitgeoefen het. Hy het van 'n vroeë ouderdom af gedigte en toneelstukke geskryf. Omdat hy as student nie toegelaat is om te publiseer nie, is sommige van sy vroeë werke onder skuilname soos Loris Melikow en Theophil Morren geskryf.